**МОТИВИ ЗА РАЗРАБОТВАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА №1 ЗА РЕДА И ОБРАЗЦИТЕ, ПО КОИТО СЕ ПРЕДОСТАВЯ ИНФОРМАЦИЯ ЗА ДЕЙНОСТИТЕ ПО ОТПАДЪЦИТЕ, КАКТО И РЕДА ЗА ВОДЕНЕ НА ПУБЛИЧНИ РЕГИСТРИ**

1. **Причини, които налагат разработването на Наредба за изменение и допълнение на Наредба № 1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри:**

След прилагането на въведените през 2020 г. промени в *Наредба № 1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри* се констатира, че в много случаи изпълнението на задължението на лицата, осъществяващи трансграничен превоз на отпадъци да изпращат до контролните органи точна и вярна информация по електронна поща в нормативния срок е обективно невъзможно. В този случай се предлага когато получателя на отпадъка предоставя информацията, тя да е в определен формат, в който се попълват очакваното количество отпадък и очаквана дата на превоза, а не се изпраща приложение VII от Регламент (ЕО) № 1013/2006 относно превозите на отпадъци.

Във връзка с последното изменените на регламента чрез Регламент 2020/2174, се актуализира кода на пластмасовите отпадъци, за които се декларира, че в състава на транспортираните отпадъци съдържанието на други материали, примеси или замърсители е не повече от десет тегловни процента за конкретната пратка.

Влизането в сила от 01.01.2021 г. на разпоредбата на чл. 48, ал. 8 от Закона за управление на отпадъците (ЗУО) налага да се извършват промени в наредбата, с които да се отрази задължителното водене на отчетност и предоставянето на информация да става в електронна среда.

Въвеждането на изискванията на Директива (ЕС) 2018/852 за изменение на Директива 94/62/ЕО относно опаковките и отпадъците от опаковки в българското законодателство водят до необходимост от промени във воденето на отчетност и докладването на информация за отпадъци от опаковки.

1. **Цели, които се поставят:**

Целите на промените са следните:

 - осигуряване на достатъчна и достоверна информация за целите на контрола на влизащите в страната отпадъци при осъществяване на превоз/внос на отпадъци от „Зеления списък“ за Република България по реда на общите информационни изисквания на чл. 18 от Регламент (ЕО) 1013/2006, както и съответствие на разпоредбите с последните изменения на регламента;

- разпоредбите на наредбата да отговарят на изискванията на чл. 48, ал. 8 от ЗУО;

- да се осигури предоставяне на информация, която да отговара на изискванията на Директива (ЕС) 2018/852.

**III. Финансови и други средства, необходими за прилагането на новата уредба:**

Предложеният проект на НИД на Наредба № 1 няма да доведе до пряко или косвено въздействие върху държавния бюджет, тъй като за прилагане на наредбата не се изисква използването на средства от държавния бюджет.

За изпълнение на изискванията на наредбата не се налага разходване на допълнителни финансови средства от задължените субекти.

 **ІV. Очаквани резултати от прилагането на НИД на Наредба № 1:**

 Осъществяване на превантивен контрол при превоз/внос на отпадъци за Република България и възможност за събиране на информация от компетентните органи на цялата необходима информация при извършване на превози на отпадъци. Всички задължени лица по ЗУО да докладват чрез Националната информационна система за отпадъци. Събиране на необходимата информация за докладване изпълнението на целите за отпадъците от опаковки.

**V. Анализ на съответствието с правото на Европейския съюз:**

Не се налага да бъде изготвена справка за съответствие с европейското право, тъй като предлаганото изменение цели прилагането на регламент, който има пряко действие, а промените свързани с Директива (ЕС) 2018/852 се отнасят само до приложенията, чрез които се води отчетност и се предоставя информация, но не й с разпоредби в наредбата.